Az egyik legismertebb japán színész szervezi a nyitóünnepséget
Nomura Manszaj színészt nevezték ki a 2020-as tokiói olimpia és paralimpia ügyvezető kreatív igazgatójának, így ő lesz a felelőse a nyitó- és záróünnepségek megszervezésének.
A szervezők hétfőn nevezték ki az 52 éves Nomurát, aki hazájában 2001-ben az év színésze díjat is elnyerte.

„Ő az a személy, aki megjeleníti majd a 2020-as játékok üzenetét és arculatát” – mondta Mitaraj Fudzsio, a szervezőbizottság tiszteletbeli elnöke. – „Nomura Manszaj Japánban és külföldön is ismert, s tisztában van a hagyományos japán művészetekkel és a modern színházi ábrázolással is.”

A következő olimpiát 2020. július 24. és augusztus 9. között rendezik, míg a paralimpiára augusztus 25. és szeptember 6. között kerül sor.

Borítókép: Nomura Manszaj előadás közben
AFP / The Yomiuri Shimbun / Yomiuri / Pool for Yomiuri
olimpia nomura manszaj Tokió 2020 nyitóünnepség